IFEC ออกหุ้นกู้ไม่เกิน 3 พันลบ.ชูดอกเบี้ยสูงลิบ 5.4% เปิดจอง 2-4 พ.ย.นี้
IFEC ออกหุ้นกู้ไม่เกิน 3 พันลบ.ระดมทุนเป็นเงินหมุนเวียนขยายธุรกิจ โดยแบ่งเสนอขาย 2,500 ล้านบาท และหุ้นกู้สำรอง 500 ล้านบาท อายุ 2 ปี ครบกำหนดไถ่ถอนปี พ.ศ. 2560 อัตราดอกเบี้ยคงที่ร้อยละ 5.40 ต่อปี ชำระดอกเบี้ยทุกๆ 3 เดือนตลอดอายุหุ้นกู้ เปิดจองระหว่างวันที่ 2-4 พ.ย. 58 
26 ต.ค. 2558

บริษัท อินเตอร์ ฟาร์อีสท์ เอ็นเนอร์ยี่ คอร์ปอเรชั่น จำกัด (มหาชน) หรือ IFEC ระบุว่า บริษัทได้ยื่นแบบแสดงรายการเสนอขายหุ้นกู้ของบริษัท มูลค่าไม่เกิน 3,000 ล้านบาท แบ่งเสนอขาย 2,500 ล้านบาท และหุ้นกู้สำรอง 500 ล้านบาท  อายุ 2 ปี ครบกำหนดไถ่ถอนปี พ.ศ. 2560 อัตราดอกเบี้ยคงที่ร้อยละ 5.40 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ เปิดจองระหว่างวันที่ 2-4 พ.ย. 58  ผ่านผู้จัดการการจัดจำหน่ายหุ้นกู้ ได้แก่ ธนาคารกรุงไทย บล.เอเชีย พลัส และ บล.เคที ซีมิโก้
ทั้งนี้ บริษัทมีวัตถุประสงค์นำเงินที่ได้จากการเสนอขายหุ้นกู้ครั้งนี้ไปใช้เพื่อเป็นเงินทุนหมุนเวียนในการดำเนินงาน และรองรับการขยายธุรกิจของบริษัท
 